গত বছরের ১৬ জানুয়ারি বন্দর চত্বরে একটি কনটেইনারে থাকা পুরোনো ইস্পাতের পণ্য থেকে তেজস্ক্রিয় বস্তুটি উদ্ধার করেন যুক্তরাষ্ট্র, বাংলাদেশ ও শ্রীলঙ্কার ২৩ বিজ্ঞানী। যুক্তরাষ্ট্রের অর্থায়নে বন্দরে স্থাপিত একটি প্রকল্পের আওতায় এটি উদ্ধার করা হয়। তেজস্ক্রিয় বস্তুটি একটি ধাতব পাত্রে সংরক্ষণ করে খালি কনটেইনারে তালাবদ্ধ করে রাখা হয়। কনটেইনারটি এখন বন্দরের সিপিআর ফটকের পাশে খোলা জায়গায় পড়ে আছে।